**Scenarij provedbe radionice**

**Naziv radionice:** Paleta jednostavnih digitalnih alata u nastavi

**Trajanje radionice**: 3 sata i 30 minuta

**Cilj radionice**: Cilj ove radionice je omogućiti odgojno-obrazovnim radnicima stjecanje znanja i razvijanje vještina za učinkovito primjenjivanje dobrih praksi vezanih uz organiziranje, vođenje i upravljanje nastavnim procesom u klasičnoj i virtualnoj učionici uz primjenu digitalne tehnologije.

**Opis radionice**: Kroz praktičan rad i primjere iz prakse polaznici će se na radionici upoznati s digitalnom tehnologijom koju mogu koristiti za organizaciju, vođenje i upravljanje nastavnim procesom u klasičnoj i virtualnoj učionici. Radionica je zamišljena tako da obuhvati alate koji se mogu koristiti i u učionici koja ima pristup internetu i u onoj koja nema. Također će biti predstavljeni alati za čiju je upotrebu potrebno osigurati uređaj samo za učitelja ili i za svakog učenika. Voditelj radionice polaznicima će prikazati sve prednosti i nedostatke te poticajne rizike svakog pojedinog alata. Polaznici će se upoznati sa sljedećim alatima: QR čitač/generator, Thinglink, oblak riječi, umna mapa, Wizer, Plickers, MS Power Point.

**Ishodi učenja** (naznačiti područje i razinu digitalne kompetencije za svaki ishod):

Polaznici će nakon radionice moći:

* identificirati jednostavnu digitalnu tehnologiju za potporu izvođenju nastave u klasičnoj i virtualnoj učionici (srednja razina digitalnih kompetencija iz područja Digitalni izvori i materijali)
* koristiti se jednostavnom digitalnom tehnologijom kao nastavnim sredstvom i pomagalom u tradicionalnoj organizaciji nastave (srednja razina digitalnih kompetencija iz područja Digitalni izvori i materijali)
* primijeniti suvremene modele organizacije nastave, osigurati pristup digitalnim resursima, komunikaciju i suradnju te povratne informacije svim učenicima u digitalnom okružju (srednja razina digitalnih kompetencija iz područja Digitalni izvori i materijali)

**Ciljana skupina polaznika**: odgojno-obrazovni radnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | |
| 10 min. | Uvod | Predavač daje polaznicima potpisnu listu.  Predavač kratko prezentira projekt **e-Škole** i potom uz VIDEO 1 opisuje **sadržaj** radionice. |  | Računalo i projektor za predavača, prezentacija |
| 30 min. | Demonstracija digitalnih alata | Metodom usmenog razgovora upoznati polaznika s alatima koje mogu koristiti u nastavi: QR čitač/generator, Thinglink, oblak riječi-WordArt, umna mapa-Coggle (kao alternativa Poppletu), Wizer, Plickers, MS Power Point.  Predavač će za svaki alat metodom demonstracije pokazati primjere iz prakse i upoznati polaznike s prednostima i nedostacima te potencijalnim rizicima pojedinog alata. | Predavač odgovara na eventualna pitanja polaznika i daje dodatne upute i pojašnjenja. | Pametni telefon ili tablet, računalo i projektor za predavača, pametni telefon ili tablet i računalo za svakog polaznika, QR code generator&scanner app, Thinklink ([www.thinglink.com](http://www.thinglink.com)), Wordart (<http://wordart.com>), Coggle (<https://coggle.it>), Wizer (<http://app.wizer.me/> |
| 10 min. |  | **PAUZA** |  |  |
| 60 min. | Vježba 1./ Praktičan rad | Metodom demonstracije polaznicima će se pokazati primjeri kvizova i igara izrađenih u MS Power Pointu te kroz vođenu aktivnost-upotrebu digitalne tehnologije. Metodom praktičnih radova polaznicima će se prikazati način izrade različitih kviz pitanja, igre utrke i asocijacija što će i sami pokušati izraditi.  Metoda praktičnog rada: polaznici samostalno ili u paru izrađuju primjere jedne igre i jednog kviza s temom i sadržajem po vlastitoj želji. Polaznicima će biti ponuđena mapa s fotografijama koje mogu koristiti prilikom izrade vježbe. | Predavač obilazi polaznike, pomaže u radu ukoliko je potrebno te detaljnije objašnjava pojedinačno ili frontalno nejasne korake u izradi zadataka. | Računalo i projektor za predavača I svakog polaznika, prezentacija, MS Power Point, mapa s fotografijama |
| 10 min. |  | PAUZA |  |  |
| 20 min. | Vježba 2./ Praktičan rad | Metodom demonstracije polaznicima će se pokazati alat **Plickers** za koji je potreban samo jedan pametni telefon ili tablet i (nije obavezno) računalo i projektor. Predavač će demonstrirati način korištenja alata i izrade jednostavnog kviza te uputiti polaznike kako će i sami izraditi nekoliko pitanja.  Metoda praktičnog rada: polaznici samostalno ili u paru izrađuju nekoliko pitanja po vlastitoj želji koristeći alat Plickers na svom računalu, predavač ih obilazi i pomaže u radu. | Predavač obilazi polaznike, pomaže u radu ukoliko je potrebno te detaljnije objašnjava pojedinačno ili frontalno nejasne korake u izradi zadataka. | Računalo i projektor za predavača, računalo za svakog polaznika, kartice za primjer kviza, Plickers ([www.plickers.com](http://www.plickers.com) ) |
| 30 min. | Vježba 3./ Praktičan rad | Predavač prikazuje polaznicima VIDEO 2.  Metodom demonstracije upoznavanje polaznika s alatom za izradu interaktivnih slika **Thinglink**.  Metoda praktičnog rada: polaznici na svom računalu izrađuju interaktivnu sliku koristeći sve mogućnosti alata, predavač ih obilazi i pomaže u radu. Polaznici nemaju zadane zadatke nego izrađuju interaktivnu sliku sa sadržajima po vlastitoj želji. Polaznicima će biti ponuđena mapa s materijalima (fotografije, audio i video zapisi) koje mogu koristiti prilikom izrade vježbe. | Predavač obilazi polaznike, pomaže u radu ukoliko je potrebno te detaljnije objašnjava pojedinačno ili frontalno nejasne korake u izradi zadataka. | Računalo i projektor za predavača, računalo za svakog polaznika, mapa s materijalima,  Thinglink ([www.thinglink.com](http://www.thinglink.com)) |
| 30 min. | Vježba 4./ Praktičan rad | Metodom demonstracije upoznavanje polaznika s alatom za izradu interaktivnih radnih listića **Wizer**.  Metoda praktičnog rada: polaznici na svom računalu izrađuju interaktivni kviz koristeći sve mogućnosti alata, predavač ih obilazi i pomaže u radu.  Polaznici nemaju zadane zadatke nego izrađuju interaktivni radni listić sa sadržajima po vlastitoj želji. | Predavač obilazi polaznike, pomaže u radu ukoliko je potrebno te detaljnije objašnjava pojedinačno ili frontalno nejasne korake u izradi zadataka. | Računalo i projektor za predavača, računalo za svakog polaznika,  Wizer (<https://www.wizer.me/> ) |
| 10 min. | Kraj | **Refleksija - razgovor**  Metodom razgovora polaznici iznose svoje dojmove o mogućnostima primjene u praksi alata koje su upoznali na ovoj radionici, eventualnim prednostima i nedostacima.  **Evaluacijski upitnik**  Polaznici ispunjavaju evaluacijski upitnik. | Predavač potiče polaznike na razmjenu dojmova o sadržaju radionice.  Ispunjavanje evaluacijskog upitnika. Predavač provjerava jesu li se svi polaznici potpisali na potpisnu listu. | Evaluacijski upitnik |

Scenarij videomamca (opis sadržaja videomamca):

* **U učionici: učenici sjede u klupama, učiteljica dijeli listiće, lica učenika – negoduju, jedan razmišlja (tekst u oblačiću: O ne! Opet listić!)**
* **Noć u gradu, poneko svjetlo gori na nekom prozoru. Na satu crkve ponoć. Kamera se približava jednom osvjetljenom prozoru. Za računalom sjedi učiteljica. Razmišlja – tekst u oblačiću: Još samo da napravim listić, pa na spavanje!**
* **Jutro, učiteljica je u zbornici, nalazi se uz printer i pokušava printati listić. Printer je u kvaru – neka smiješna slika printera u kvaru ili oživjeti printer koji odustaje od printanja i govori – tekst u oblačiću: Svako jutro isto!**
* **Učiteljica je zabrinuta i u panici što će biti s nastavom bez listića. Dolazi animirani logo eŠkole koji govori – tekst u oblačiću: Sjeti se da imaš i plan B!**
* **U učionici učenici razgovaraju i jedan tužno kaže: Učiteljica će opet donijeti neki listić.**
* **Učiteljica ulazi u učionicu vesela lica i kaže: Danas ćemo ponavljati naučeno online kvizom!**

**Učenici veselo kliču: Tooooo! Pokazuju prst gore!**

* **Slika učiteljice i tekst na ekranu: Želiš li biti uvijek spreman za plan B požuri na radionicu eŠkole**  Uporaba digitalnih tehnologija u organizaciji nastave